এর ছাদে রয়েছে তিনটি বড় গম্বুজ। আর চার কোণের প্রতি কোনায় একটি করে অণু গম্বুজ থাকায় একে সাত গম্বুজ মসজিদ বলা হয়। এর আয়তাকার নামাজকোঠার বাইরের দিক দৈর্ঘ্যে ১৭ দশমিক ৬৮ এবং প্রস্থে ৮ দশমিক ২৩ মিটার। এর পূর্ব দিকের গায়ে ভাঁজবিশিষ্ট তিনটি খিলান এটিকে আকর্ষণীয় করে তুলেছে। পশ্চিম দেয়ালে তিনটি মিহরাব রয়েছে। দূর থেকে শুভ্র মসজিদটি অত্যন্ত সুন্দর দেখায়। যে-কেউ দেখে মুগ্ধ হন। মসজিদের ভেতরে চার কাতারে ৯০ জনের মতো মুসল্লির নামাজ পড়ার স্থান রয়েছে।